इन्हें सिर्फ एक बात का मलाल है कि देश में चिड़ियाघर में सांपों को पिंजरे में बंधक बनाकर रखा जाता है , लोग गाय भैंस पालते हैं , यहां तक की मुर्गे , बकरे , बकरी या भैंस , गाय तक काटने के लाइसेंस सरकार दे रही है और उन्हें काटा जा रहा है सरेआम दुकानों में पर सांप को पालने तक का लाइसेंस नही दिया जा रहा है। आगे इनका कहना है कि सपेरा सांप को मारता नहीं बल्कि उसे पालता है और विशेष दिन गोगानवमी की एक विशेष त्यौहार पर उसे जंगल में छोड़ देता है । सपेरों के सांप पालने पर सरकार ने प्रतिबंध लगा दिया है। सपेरा सांप को नहीं रख सकता न ही सांप का डांस दिखाकर वह लोगों का मनोरंजन नहीं करा सकता।